ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
13-ാമത് ഇന്ത്യൻ അവയവദാന ദിനാചരണത്തിൽ ഡോ. മൻസുഖ് മാണ്ഡവ്യ മുഖ്യപ്രഭാഷണം നടത്തി
ന്യൂഡൽഹി: ആഗസ്റ്റ് 03,2023
13-ാമത് ഇന്ത്യൻ അവയവദാന ദിനാചരണത്തെ  അഭിസംബോധന ചെയ്യവേ "മറ്റൊരാൾക്ക് ജീവൻ നൽകുന്നതിനേക്കാൾ വലിയ സേവനം മാനവികതയ്ക്ക് ഉണ്ടാകില്ല" എന്ന് കേന്ദ്ര ആരോഗ്യ കുടുംബക്ഷേമ മന്ത്രി ഡോ മൻസുഖ് മാണ്ഡവ്യ പറഞ്ഞു.
കേന്ദ്ര ആരോഗ്യ കുടുംബക്ഷേമ സഹമന്ത്രിമാരായ ഡോ. ഭാരതി പ്രവീൺ പവാർ, പ്രൊഫ. എസ്. പി. സിംഗ് ബാഗേൽ എന്നിവരും ചടങ്ങിൽ സന്നിഹിതരായിരുന്നു. തങ്ങളുടെ പ്രിയപ്പെട്ടവരുടെ അവയവങ്ങൾ ദാനം ചെയ്യാനുള്ള ധീരമായ തീരുമാനത്തിന് മരണമടഞ്ഞ ദാതാക്കളുടെ കുടുംബങ്ങളെ ആദരിക്കുന്നതിനും മരണ ശേഷമുള്ള അവയവദാനത്തെക്കുറിച്ച് അവബോധം സൃഷ്ടിക്കുന്നതിനും അവയവദാന, ട്രാൻസ്പ്ലാന്റേഷൻ മേഖലയിൽ പ്രവർത്തിക്കുന്ന മെഡിക്കൽ പ്രൊഫഷണലുകളുടെ സംഭാവനകളെ അംഗീകരിക്കുന്നതിനും വേണ്ടിയാണ് 13-ാമത് ഐഒഡിഡി ചടങ്ങ് സംഘടിപ്പിച്ചത് .
2013ൽ 5000-ത്തോളം പേർ അവയവങ്ങൾ ദാനം ചെയ്യാൻ മുന്നോട്ടു വന്നതായി സമ്മേളനത്തെ അഭിസംബോധന ചെയ്ത് ഡോ മാണ്ഡവ്യ പറഞ്ഞു. ഇപ്പോൾ പ്രതിവർഷം 15,000 അവയവദാതാക്കളാണുള്ളത് . രാജ്യത്ത് അവയവദാനം വർധിപ്പിക്കുന്നതിന് കേന്ദ്രസർക്കാർ നിരവധി നടപടികൾ സ്വീകരിച്ചിട്ടുണ്ടെന്ന് അദ്ദേഹം അറിയിച്ചു.
അവയവദാതാക്കളുടെ അവധിക്കാലം 30 ദിവസത്തിൽ നിന്ന് 60 ദിവസമാക്കി ഉയർത്തിയതായും 65 വയസ്സ് പ്രായപരിധി ഒഴിവാക്കിയതായും അവയവദാന പ്രക്രിയ കൂടുതൽ കാര്യക്ഷമമാക്കിയതായും അദ്ദേഹം അറിയിച്ചു. രാജ്യത്ത് അവയവദാനം ജനകീയമാക്കുന്നതിന് കൂടുതൽ നയങ്ങളും പരിഷ്കാരങ്ങളും കൊണ്ടുവരാൻ ഗവൺമെന്റ് പ്രതിജ്ഞാബദ്ധമാണെന്നും അദ്ദേഹം കൂട്ടിച്ചേർത്തു.
ദാതാക്കളുടെ കുടുംബങ്ങൾ; ട്രാൻസ്പ്ലാൻറ് പ്രൊഫഷണലുകൾ; MyGov, സിവിൽ ഏവിയേഷൻ മന്ത്രാലയം, ഡൽഹി പോലീസ് എന്നിവിടങ്ങളിൽ നിന്നുള്ള സംഘങ്ങളെയും കേന്ദ്ര ആരോഗ്യമന്ത്രി ചടങ്ങിൽ ആദരിച്ചു.
ഈ വർഷം ആസാദി കാ അമൃത് മഹോത്സവത്തിന്റെ ഭാഗമായി, അവയവദാനത്തിനായുള്ള ബോധവൽക്കരണ പ്രചാരണം "അംഗദാൻ മഹോത്സവ്" ആരംഭിച്ചു. കേന്ദ്ര ഗവൺമെന്റ് മന്ത്രാലയങ്ങൾ, സംസ്ഥാന-കേന്ദ്രഭരണ പ്രദേശ ഗവൺമെൻറ്റുകൾ / ആശുപത്രികൾ / സ്ഥാപനങ്ങൾ, മെഡിക്കൽ കോളേജുകൾ, എൻജിഒകൾ, മറ്റ് പങ്കാളികൾ എന്നിവരുടെ സഹകരണത്തോടെ നഗരം മുതൽ ഗ്രാമതലം വരെ രാജ്യമെമ്പാടും അംഗദാൻ മഹോത്സവം ആചരിക്കുന്നു. പ്രചാരണത്തിന്റെ ഭാഗമായി 2023 ജൂലൈ മാസത്തെ അവയവദാന മാസമായി ആചരിച്ചു.
അവയവദാനത്തെയും മാറ്റിവയ്ക്കലിനെയും കുറിച്ചുള്ള വിവരങ്ങൾക്ക് NOTTO യുടെ വെബ്സൈറ്റ് സന്ദർശിക്കുക - www.notto.mohfw.gov.in. അല്ലെങ്കിൽ ടോൾഫ്രീ ഹെൽപ്പ് ലൈൻ നമ്പറായ 180114770 ൽ വിളിക്കുകയോ ചെയ്യാം. ഓൺലൈൻ പ്രതിജ്ഞ സൗകര്യം മേൽപ്പറഞ്ഞ NOTTO വെബ്സൈറ്റിലും https://pledge.mygov.in/organ-donation/ എന്നതിലും ലഭ്യമാണ്.
പ്രധാനമന്ത്രിയുടെ ഓഫീസ്
പ്രധാനമന്ത്രി രാഷ്ട്രത്തിന് ക്രിസ്മസ് ആശംസകൾ നേർന്നു
ക്രിസ്മസ് വേളയിൽ പ്രധാനമന്ത്രി ശ്രീ നരേന്ദ്ര മോദി രാഷ്ട്രത്തിന് ആശംസകൾ നേർന്നു.
"മെറി ക്രിസ്മസ്! യേശുദേവന്റെ ജീവിതവും ആദർശങ്ങളും ലോകമെമ്പാടുമുള്ള ദശലക്ഷക്കണക്കിന് പേർക്ക് കരുത്തുപകരുന്നു. നീതിയുക്തവും എല്ലാവരെയും ഉൾക്കൊള്ളുന്നതുമായ ഒരു സമൂഹം കെട്ടിപ്പടുക്കുന്നതിന് അദ്ദേഹത്തിൻറെ പാത തുടർന്നും വഴി കാട്ടട്ടെ. എല്ലാവരും സന്തോഷത്തോടെയും ആരോഗ്യവാൻമാരുമായിയിരിക്കട്ടെ", പ്രധാനമന്ത്രി പറഞ്ഞു.
വാര്ത്താവിതരണ പ്രക്ഷേപണ മന്ത്രാലയം
പത്രപ്രവർത്തനത്തിൽ പ്രൊഫഷണലിസം അനിവാര്യം : ജില്ലാ കളക്ടർ
പയ്യന്നൂർ : മാറിവരുന്ന കാലഘട്ടത്തിൽ സോഷ്യൽ മീഡിയയുടെ ഉപയോഗത്തിലൂടെ എല്ലാ പൗരന്മാരും പത്രപ്രവര്ത്തകരാകുമ്പോൾ വാര്ത്തകളിലെ സത്യസന്ധത ഉറപ്പുവരുത്താൻ പത്രപ്രവര്ത്തനമേഖലയിൽ പ്രൊഫഷണലിസം അത്യാവശ്യമാണെന്ന് കണ്ണൂർ ജില്ലാ കളക്ടര് ശ്രീ. എസ് ചന്ദ്രശേഖർ അഭിപ്രായപ്പെട്ടു.
പ്രാദേശിക മാധ്യമ പ്രവര്ത്തകര്ക്കുവേണ്ടി കൊച്ചി പ്രസ്സ് ഇന്ഫര്മേഷന് ബ്യൂറോ, പ്രസ് ക്ലബ്ബുമായി സഹകരിച്ച് പയ്യന്നൂരിൽ സംഘടിപ്പിച്ച മാധ്യമ ശിൽപശാല ഉദ്ഘാടനം ചെയ്യുകയായിരുന്നു അദ്ദേഹം.
വാർത്തകളിൽ നെഗറ്റീവിറ്റി കുറച്ചുകൊണ്ട് വസ്തുതകൾ അവതരിപ്പിക്കുന്ന രീതി മാധ്യമ പ്രവർത്തകർ പിന്തുടരണമെന്നും, കേന്ദ്ര - സംസ്ഥാന ഗവൺമെന്റുകളുടെ ജനക്ഷേമ പദ്ധതികൾ ജനങ്ങളിലെത്തിക്കാൻ മാധ്യമ പ്രവർത്തകരുടെ ഭാഗത്തു നിന്നും ഊർജ്ജിത ശ്രമങ്ങളുണ്ടാവണമെന്നും അദ്ദേഹം പറഞ്ഞു.
സോഷ്യൽ മീഡിയകളിലൂടെ പ്രചരിക്കുന്ന വ്യാജവാർത്തകൾ തിരിച്ചറിയുക എന്നത് പ്രധാനമാണെന്ന് മുഖ്യപ്രഭാഷണം നടത്തിയ പിഐബി അഡീഷണൽ ഡയറക്ടര് ജനറൽ ശ്രീ വി പളനിച്ചാമി പറഞ്ഞു. കോവിഡ് മഹാമാരി സമയത്ത് വ്യാജവാര്ത്തകളുടെ നിജസ്ഥിതി വെളിപ്പെടുത്തുന്നതിൽ പ്രസ് ഇന്ഫര്മേഷന് ബ്യൂറോയുടെ ഫാക്ട് ചെക്ക് സംവിധാനം മികച്ച നിലയിൽ പ്രവര്ത്തിച്ചതായി അദ്ദേഹം ചൂണ്ടിക്കാണിച്ചു.
ചടങ്ങിൽ പയ്യന്നൂർ പ്രസ് ക്ലബ് പ്രസിഡന്റ് ശ്രീ. രാഘവന് കടന്നപ്പള്ളി അധ്യക്ഷത വഹിച്ചു.
വികസനോന്മുഖ പത്രപ്രവർത്തനവും, വിഷയത്തിൽ മാതൃഭൂമിയിലെ ലീഡര് റൈറ്റര് ശ്രീ. കെ ബാലകൃഷ്ണന് സംസാരിച്ചു.
കേരളത്തിലെ ആരോഗ്യ പ്രശ്നങ്ങളും, പോസിറ്റീവ് റിപ്പോര്ട്ടിംഗും എന്ന വിഷയത്തിൽ കോഴിക്കോട് ഗവ. മെഡിക്കൽ കോളേജ് കമ്മ്യൂണിറ്റി മെഡിസിന് വകുപ്പ് അസോസിയേറ്റ് പ്രൊഫസര് ഡോ. ജയകൃഷ്ണന് തയ്യിൽ സംസാരിച്ചു.
പ്രസ് ഇന്ഫര്മേഷന് ബ്യൂറോയുടെ പ്രാധാന്യത്തെയും പ്രവര്ത്തനത്തെയും കുറിച്ച് പിഐബി കൊച്ചി ഡയറക്ടര്  ശ്രീമതി. രശ്മി റോജ തുഷാര നായര് വിശദീകരിച്ചു. .
ഡിജിറ്റൽ ജേര്ണലിസത്തിലെ വെല്ലുവിളികളും പ്രതീക്ഷകളും എന്ന വിഷയത്തിൽ മലയാള മനോരമ കണ്ണൂര് ചീഫ് റിപ്പോര്ട്ടര് ശ്രീ. എന്പിസി രഞ്ജിത്ത് സംസാരിച്ചു.
മുതിര്ന്ന മാധ്യമ പ്രവര്ത്തകരായ ശ്രീ. സി ബാലകൃഷ്ണന്, ശ്രീ. ജഗനിവാസ് എന്നിവരെ ചടങ്ങിൽ ആദരിച്ചു.
വിവിധ പത്ര, ദൃശ്യ, ശ്രവ്യ, ഓണ്ലൈന് മാധ്യമങ്ങളിൽ നിന്നായി അമ്പതിലേറെ പേര് ശില്പശാലയിൽ പങ്കെടുത്തു.
പിഐബി ഡെപ്യൂട്ടി ഡയറക്ടര്  ശ്രീ. ഐസക് ഈപ്പന് സ്വാഗതവും, പ്രസ് ക്ലബ് സെക്രട്ടറി പ്രകാശന് പയ്യന്നൂര് നന്ദിയും പറഞ്ഞു.
ചിത്രം ഒപ്പം ...
ഫോട്ടോ ക്യാപ്ഷൻ: പ്രസ് ഇർഫർമേഷൻ ബ്യൂറോയുടെ മാധ്യമശിൽപശാല കണ്ണൂർ ജില്ലാ കളക്ടർ എസ് ചന്ദ്രശേഖർ പയ്യന്നൂരിൽ ഉദ്ഘാടനം ചെയ്യുന്നു
പ്രധാനമന്ത്രിയുടെ ഓഫീസ്
ലോക്സഭാ സ്പീക്കർക്ക് പ്രധാനമന്ത്രിയുടെ ജന്മദിന ആശംസ
ലോക്സഭാ സ്പീക്കർ ശ്രീ ഓം ബിർളയുടെ ജന്മദിനത്തിൽ പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു.
ഒരു ട്വീറ്റിൽ പ്രധാനമന്ത്രി പറഞ്ഞു;
"ലോക് സഭ സ്പീക്കർ ശ്രീ ഓം ബിർള ജിക്ക് ജന്മദിനാശംസകൾ. പാർലമെന്ററി നടപടിക്രമങ്ങളെയും സഭ നടത്തുന്ന രീതിയെയും കുറിച്ചുള്ള അദ്ദേഹത്തിന്റെ കുറ്റമറ്റ അറിവ് പരക്കെ ബഹുമാനിക്കപ്പെടുന്നു. പാർലമെന്ററി സംവാദത്തിന്റെ നിലവാരം ഉയർത്താൻ അദ്ദേഹം ശ്രദ്ധേയമായ ശ്രമങ്ങൾ നടത്തുന്നു. അദ്ദേഹത്തിന്റെ ദീർഘായുസ്സിനായി പ്രാർത്ഥിക്കുന്നു."
രാജ്യരക്ഷാ മന്ത്രാലയം
പ്രതിരോധ മന്ത്രി ശ്രീ രാജ്നാഥ് സിംഗ് അഗ്നിപഥ് പദ്ധതി വിവരങ്ങൾ പ്രതിരോധത്തിനുള്ള പാർലമെന്ററി ഉപദേശക സമിതിയെ ധരിപ്പിക്കും.
(ന്യൂഡൽഹി , ജൂലൈ 07, 2022
പ്രതിരോധത്തിനായുള്ള പാർലമെന്ററി ഉപദേശക സമിതിയുടെ യോഗം 2022 ജൂലൈ 11-ന് ന്യൂഡൽഹിയിൽ ചേരാനിരിക്കുകയാണ്. മൂന്ന് സേന വിഭാഗങ്ങളിലും ഇനി മുതൽ സൈനികരെ റിക്രൂട്ട് ചെയ്യുന്നതിനായി അടുത്ത കാലത്ത് ആരംഭിച്ച അഗ്നിപഥിന്റെ വിവിധ വശങ്ങളെ സംബന്ധിച്ച വിവരങ്ങൾ പ്രതിരോധ മന്ത്രി ശ്രീ രാജ്നാഥ് സിംഗ് സമിതി അംഗങ്ങളെ ധരിപ്പിക്കും. പ്രതിരോധ സെക്രട്ടറി, മൂന്ന് സൈനിക മേധാവിമാർ, പ്രതിരോധ മന്ത്രാലയത്തിലെ മറ്റ് മുതിർന്ന ഉദ്യോഗസ്ഥർ തുടങ്ങിയവർ പങ്കെടുക്കും.
പ്രധാനമന്ത്രിയുടെ ഓഫീസ്
ദേശീയ മാരിടൈം വാരത്തിന്റെ ആരംഭത്തിൽ പ്രധാനമന്ത്രി ആശംസകൾ നേർന്നു
തുറമുഖത്തെ കേന്ദ്രീകരിച്ചുള്ള വികസനത്തിനും തീരപ്രദേശങ്ങളെ സാമ്പത്തിക അഭിവൃദ്ധിക്കായി പ്രയോജനപ്പെടുത്തുന്നതി നുമുള്ള തുടർച്ചയായ ശ്രമങ്ങൾക്ക് ഊർജം പകരാൻ ദേശീയ നാവിക വാരം സഹായിക്കട്ടെയെന്ന് പ്രധാനമന്ത്രി ശ്രീ നരേന്ദ്ര മോദി ആശംസിച്ചു
ദേശീയ നാവിക വാരാചരണത്തിന് തുടക്കമിട്ടുകൊണ്ട് പ്രധാനമന്ത്രിയുടെ കുപ്പായത്തിൽ ആദ്യത്തെ നാവിക പതാക അണിയിച്ചതിനെക്കുറിച്ച് കേന്ദ്രമന്ത്രി ശ്രീ സർബാനന്ദ സോനോവാളിന്റെ ട്വീറ്റിന് മറുപടി പറയുകയായിരുന്നു അദ്ദേഹം. ഏപ്രിൽ 5 നനാണ് ഇന്ത്യയുടെ സമുദ്രപാരമ്പര്യത്തിന്റെ മഹത്തായ ചരിത്രത്തെ ആഘോഷിക്കുന്ന ദേശീയ നാവിക ദിനം.
പ്രധാനമന്ത്രി ട്വീറ്റ് ചെയ്തു:
"ദേശീയ മാരിടൈം വാരം നമ്മുടെ സമ്പന്നമായ സമുദ്ര ചരിത്രവുമായുള്ള ബന്ധം കൂടുതൽ ആഴത്തിലാക്കാനുള്ള അവസരമായി വർത്തിക്കട്ടെ. തുറമുഖത്തെ അടിസ്ഥാനമാക്കിയുള്ള വികസനത്തിനും നമ്മുടെ തീരങ്ങളെ സാമ്പത്തിക അഭിവൃദ്ധിക്കായി ഉപയോഗപ്പെടുത്തുന്നതിനുമുള്ള നിരന്തരമായ ശ്രമങ്ങൾക്ക് ഇത് ഊർജം പകരട്ടെ."
പെട്രോളിയം, പ്രകൃതി വാതക മന്ത്രാലയം
സൗദി അറേബ്യയുടെ ഊര്ജ്ജ മന്ത്രി കേന്ദ്ര പെട്രോളിയം മന്ത്രിയുമായി ചര്ച്ച നടത്തി
ആഗോള സാമ്പത്തിക വളര്ച്ചയെ പിന്തുണയ്ക്കാന് മതിയായ പെട്രോളിയം ലഭിക്കുന്നുവെന്ന് ഉറപ്പു വരുത്തുമെന്ന് സൗദി അറേബ്യ വ്യക്തമാക്കി. കേന്ദ്ര പെട്രോളിയം പ്രകൃതി വാതക മന്ത്രി ശ്രീ. ധര്മ്മേന്ദ്ര പ്രധാനുമായി നടത്തിയ കൂടിക്കാഴ്ചയില് സൗദി അറേബ്യയുടെ ഊര്ജ്ജ, വ്യവസായ ധാതുവിഭവ മന്ത്രി ഖാലിദ് അല് ഫലിഹ് അറിയിച്ചതാണിത്. കുതിച്ചുയരുന്ന എണ്ണ വില സംബന്ധിച്ചും ഇന്ത്യന് സമ്പദ്ഘടനയിലും ഉപഭോക്താക്കള്ക്ക് ഉണ്ടാകുന്ന ആഘാതത്തെക്കുറിച്ചുമുള്ള ആശങ്ക ശ്രീ. ധര്മ്മേന്ദ്ര പ്രധാന് സൗദി മന്ത്രിയെ ധരിപ്പിച്ചു. കൂടുതല് മിതമായ നിരക്കില് എണ്ണവില നിജപ്പെടുത്തേണ്ടതിന്റെ പ്രാധാന്യം അദ്ദേഹം എടുത്ത് പറഞ്ഞു.
എണ്ണ ഉത്പാദക രാഷ്ട്രങ്ങളുടെ സംഘടനയായ ഒപേക്കിന് അകത്തും പുറത്തുമുള്ള എണ്ണ മന്ത്രിമാരുമായി നടത്തിയ ചര്ച്ചകളുടെ വിശദാംശങ്ങള്
ശ്രീ. അല് ഫലീഹ് ശ്രീ. ധര്മ്മേന്ദ്ര പ്രധാനെ ധരിപ്പിച്ചു.
ND MRD –402
(Visitor Counter : 114
റോഡ് ഗതാഗത, ഹൈവേ മന്ത്രാലയം
നാഷണൽ ഹൈവേ എക്സലൻസ് അവാർഡിന് അപേക്ഷ ക്ഷണിച്ചു
(കേന്ദ്ര ഉപരിതല ഗതാഗത, ദേശീയപാത മന്ത്രാലയം 2020 ലെ നാഷണൽ ഹൈവേ എക്സലൻസ് അവാർഡിന് നിർദേശങ്ങൾ ക്ഷണിച്ചു. പ്രോജക്ട് മാനേജ്മെന്റ്, ഓപ്പറേഷൻ ആൻഡ് മെയിന്റനൻസ്, ഗ്രീൻ ഹൈവേ, ഇന്നൊവേഷൻ, ഹൈവേ സേഫ്റ്റി, ടോൾ മാനേജ്മെന്റ്, ഔട്ട്സ്റ്റാൻഡിംഗ് വർക്ക് ഇൻ ചലഞ്ചിങ്ങ് കണ്ടീഷൻസ് തുടങ്ങി ആറു മേഖലകളിലാണ് എല്ലാവർഷവും അവാർഡുകൾ നൽകുന്നത്.
https://bhoomirashi.gov.in/awards വഴി ഈ മാസം 19 നകം അപേക്ഷ സമർപ്പിക്കാം. വിജയികളെ ഈ വർഷം ഡിസംബറിൽ പ്രഖ്യാപിക്കും.
2018 മുതലാണ് അവാർഡുകൾ ഏർപ്പെടുത്തിയത്. ഹൈവേ മാനേജ്മെന്റിൽ മികച്ച പ്രകടനം കാഴ്ചവയ്ക്കുന്ന കമ്പനികളെ അംഗീകരിക്കുകയും മികച്ച നിലവാരത്തിലുള്ള സേവനങ്ങൾ നൽകുന്നതിനായി അവരുടെ പരിധിക്കപ്പുറവും പ്രവർത്തിക്കുന്ന ഏജൻസികളെ അംഗീകരിക്കുകയും ചെയ്യുക എന്നതാണ് ലക്ഷ്യം. രാജ്യത്തെ ദേശീയ പാത അടിസ്ഥാന സൗകര്യം വികസിപ്പിക്കുന്നതിൽ പങ്കുവഹിക്കുന്നവർക്കിടയിൽ ആരോഗ്യകരമായ മത്സരം സൃഷ്ടിക്കുന്നതിനും രാജ്യത്ത് റോഡ് ശൃംഖല വികസിപ്പിക്കുകയെന്ന വലിയ ലക്ഷ്യത്തിന് കൂടുതൽ സംഭാവനകൾ നൽകുന്നതിനും ഇത് സഹായകരമാവും.
പ്രധാനമന്ത്രിയുടെ ഓഫീസ്
പ്രധാനമന്ത്രി സിസ്കോ ചെയർമാനെയും സിഇഒയെയും കണ്ടു
പ്രധാനമന്ത്രി ശ്രീ നരേന്ദ്ര മോദി സിസ്കോ ചെയർമാനും സിഇഒയുമായ ചക്ക് റോബിൻസുമായി കൂടിക്കാഴ്ച നടത്തി.
റോബിൻസിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു:
"ചക്ക് റോബിസണെ കണ്ടുമുട്ടിയതിൽ സന്തോഷമുണ്ട്, ഇന്ത്യയിൽ ലഭ്യമായ വിശാലമായ അവസരങ്ങൾ സിസ്കോ ഉപയോഗപ്പെടുത്തുന്നത് കണ്ടതിൽ സന്തോഷമുണ്ട്."
-ND-
(
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളിൽ/കേന്ദ്രഭരണ പ്രദേശങ്ങളിൽ കോവിഡ് -19 വാക്സിൻ ലഭ്യത സംബന്ധിച്ച പുതിയ വിവരങ്ങൾ
സംസ്ഥാനങ്ങൾക്ക്/കേന്ദ്രഭരണ പ്രദേശങ്ങൾക്ക് നൽകിയത് 59.86 കോടിയിലധികം വാക്സിൻ ഡോസുകൾ
ഉപയോഗിക്കാത്ത 4.05 കോടിയിലധികം ഡോസ് സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും പക്കൽ ഇനിയും ലഭ്യം ; 17,64,000 ഡോസുകൾ ഉടൻ ലഭ്യമാക്കും.
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
വാക്സിൻ ഡോസുകൾ

വിതരണം ചെയ്തത്
59,86,36,380
ഉടൻ ലഭ്യമാക്കുന്നത്
17,64,000
ബാക്കിയുള്ളത്
4,05,05,746
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 59.86 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറി യിട്ടുണ്ട്. 17,64,000 ഡോസുകൾ ഉടൻ ലഭ്യമാക്കും.
ഉപയോഗിക്കാത്ത 4.05 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും പക്കൽ ഇനിയും ബാക്കിയുണ്ട്.
രാജ്യരക്ഷാ മന്ത്രാലയം
സീനിയർ കമാൻഡർമാരുടെ പതിമൂന്നാമത് യോഗം
ന്യൂഡൽഹി , ഒക്ടോബർ 11,2021
പതിമൂന്നാമത് ഇന്ത്യ- ചൈന കോർപ്സ് കമാൻഡർ തല യോഗം 2021 ഒക്ടോബർ 10ന് ചുഷൂൾ -മോൾഡോ അതിർത്തി മേഖലയിൽ നടന്നു. കിഴക്കൻ ലഡാക്കിലെ യഥാർത്ഥ നിയന്ത്രണരേഖ പ്രദേശത്തെ  ശേഷിക്കുന്ന പ്രശ്നങ്ങൾ പരിഹരിക്കുന്നതിനു ഇരു വിഭാഗവും ചർച്ചയിൽ പ്രത്യേക പ്രാധാന്യം നൽകി. നിലവിലെ സ്ഥിതിഗതികളിലും ഉഭയകക്ഷി കരാറുകൾ പ്രകാരമുള്ള ധാരണകളിലും മാറ്റങ്ങൾ വരുത്താൻ ചൈന നടത്തിയ ഏകപക്ഷീയമായ ശ്രമങ്ങളാണ് യഥാർത്ഥ നിയന്ത്രണരേഖ പ്രദേശത്തെ നിലവിലെ പ്രശ്നങ്ങൾക്ക് വഴിതുറന്നതെന്ന് ഇന്ത്യ ചൂണ്ടിക്കാട്ടി. അതിനാൽ, പടിഞ്ഞാറൻ മേഖലയിലെ യഥാർത്ഥ നിയന്ത്രണരേഖ പ്രദേശത്ത് സമാധാനവും ശാന്തതയും പുനഃസ്ഥാപിക്കുന്നതിന് ,ചൈന ശേഷിക്കുന്ന ഭാഗങ്ങളിൽ ആവശ്യമായ നടപടികൾ സ്വീകരിക്കേണ്ടതുണ്ട്.
ദുഷാൻബെയിൽ വെച്ച് അടുത്തിടെ നടന്ന യോഗത്തിൽ ഇന്ത്യ- ചൈന വിദേശകാര്യ മന്ത്രിമാർ മുന്നോട്ടുവെച്ച നിർദ്ദേശങ്ങൾക്ക് അനുസൃതമായി ആകുമിത്. അതിർത്തി മേഖലകളിലെ ശേഷിക്കുന്ന പ്രശ്നങ്ങൾ എത്രയും വേഗം പരിഹരിക്കുന്നതിനു ഇരുവിഭാഗവും യോഗത്തിൽ ധാരണയായിരുന്നു. ശേഷിക്കുന്ന മേഖലകളിലെ പ്രശ്നപരിഹാരത്തിനുള്ള ഇത്തരം നടപടികൾ, ഇരു രാഷ്ട്രങ്ങൾക്കുമിടയിലെ ബന്ധത്തിൽ വലിയ പുരോഗതി നൽകുമെന്ന് ഇന്ത്യ ഊന്നിപ്പറഞ്ഞു .
ഇതിന്റെ ഭാഗമായി പ്രശ്നപരിഹാരത്തിനുള്ള ആരോഗ്യപരമായ നിർദേശങ്ങൾ ഇന്ത്യൻ സംഘം യോഗത്തിൽ മുന്നോട്ടുവച്ചു . എന്നാൽ നിർദ്ദേശങ്ങളോട് അനുകൂല സമീപനം പുലർത്താതിരുന്ന ചൈനയ്ക്ക്, പ്രായോഗികപരമായ നിർദേശങ്ങൾ നൽകാൻ കഴിഞ്ഞില്ല . അതുകൊണ്ട് തന്നെ, ശേഷിക്കുന്ന മേഖലകളിലെ പ്രശ്നപരിഹാരത്തിന് സഹായകരമായ തീരുമാനങ്ങളിൽ എത്താൻ യോഗത്തിന് സാധിച്ചില്ല
(എന്നാൽ ആശയ വിനിമയ ബന്ധങ്ങൾ തുടരാനും മേഖലയിൽ സ്ഥിരത നിലനിർത്താനും ഇരുവിഭാഗങ്ങളും സമ്മതം അറിയിച്ചിട്ടുണ്ട് . ഇരു രാഷ്ട്രങ്ങൾക്കുമിടയിലെ ബന്ധം കണക്കിലെടുത്ത്കൊണ്ട് ,
ഉഭയകക്ഷി കരാറുകൾ, പ്രോട്ടോക്കോളുകൾ എന്നിവ പൂർണ്ണമായി പാലിച്ചുകൊണ്ട് തന്നെ
ശേഷിക്കുന്ന പ്രശ്നങ്ങൾ അതിവേഗം പരിഹരിക്കാൻ ചൈന നടപടികൾ സ്വീകരിക്കുമെന്നാണ് ഇന്ത്യയുടെ പ്രതീക്ഷ
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 162.92 കോടി പിന്നിട്ടു
(ന്യൂ ഡൽഹി: ജനുവരി 25 , 2022
കഴിഞ്ഞ 24 മണിക്കൂറിൽ 62 ലക്ഷത്തിലധികം  ) ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 162.92 കോടി  കടന്നു. 1,77,12,517 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 2,67,753 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,70,71,898 ആയി. ദേശീയ രോഗമുക്തി നിരക്ക് 93.15%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 2,55,874 പേർക്കാണ്. നിലവിൽ രാജ്യത്ത് ചികിത്സയിലുള്ളത് 22,36,842 പേരാണ്. ചികിത്സയിലുള്ളത് രാജ്യത്തെ ആകെ രോഗബാധിതരുടെ 5.62 ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 16,49,108 പരിശോധനകൾ നടത്തി. ആകെ 71.88 കോടി  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 17.17 ശതമാനമാണ്. പ്രതിദിന രോഗസ്ഥിരീകരണ നിരക്ക് 15.52 ശതമാനമാണ്.
PIB Headquarters
''പ്രൊവിഡന്റ് ഫണ്ട് താങ്കളുടെ അരികില്'' ജനുവരി 10 ന്
പ്രൊവിഡന്റ് ഫണ്ട് സംബന്ധമായ എല്ലാ പരാതികളും അഭിപ്രായങ്ങളും കേള്ക്കുവാനും ആവശ്യമായ നടപടികള് ത്വരിതഗതിയില് കൈക്കൊള്ളാനും ലക്ഷ്യമിട്ടുകൊണ്ട് എംപ്ലോയീസ് പ്രോവിഡന്റ് ഫണ്ട് ഓര്ഗനൈസേഷന്  സംഘടിപ്പിക്കുന്ന ''പ്രൊവിഡന്റ് ഫണ്ട് താങ്കളുടെ അരികില്  എന്ന പരിപാടി 2018 ജനുവരി മാസം 10 -ാം തീയതി തിരുവനന്തപുരത്ത് പട്ടത്തുള്ള റിജീയണല് പി.എഫ്. ഓഫീസില് നടക്കും. തിരുവനന്തപുരം റിജീയണല് പി.എഫ്. ഓഫീസിന് കീഴില് വരുന്ന സ്ഥാപനങ്ങള്ക്കും പി.എഫ്. അംഗങ്ങള്ക്കും പരിപാടിയില് പങ്കെടുക്കാം.
എല്ലാ മാസവും പത്താം തീയതി  നടത്തുന്ന ഈ പരിപാടിയില് ഇ.പി.എഫ്. അംഗങ്ങള്ക്ക് മാത്രമല്ല തൊഴിലുടമകള്ക്കും തൊഴിലാളി സംഘടനകള്ക്കും പങ്കെടുക്കാവുന്നതാണ്.
എംപ്ലോയീസ് പ്രോവിഡന്റ് ഫണ്ട് നിയമത്തിന് കീഴിലുള്ള പദ്ധതികള് പ്രകാരം നിയമാനുസൃതമായ ആനുകൂല്യങ്ങള് ലഭിക്കുന്നതിന് വീഴ്ച വന്നിട്ടുണ്ടെങ്കില്, അതു സംബന്ധിച്ച പരാതികള് മാത്രമല്ല, വിവര സാങ്കേതികത ഉള്പ്പെടെ അടിസ്ഥാനമാക്കി ഇ.പി.എഫ്.ഒ. ആരംഭിച്ചിട്ടുള്ള പുതിയ സംരംഭങ്ങളെക്കുറിച്ചുള്ള ആക്ഷേപങ്ങളും അഭിപ്രായങ്ങളും കൂടി ഈ നൂതന ജനസമ്പര്ക്ക പരിപാടിയുടെ പരിഗണനയ്ക്കായി കൊണ്ടുവരാവുന്നതാണ്.
ഇ.പി.എഫ്. അംഗങ്ങള്ക്കും തൊഴിലുടമകള്ക്കും തൊഴിലാളി സംഘടനകള്ക്കും അവരുടെ പരാതികളും അഭിപ്രായങ്ങളും ഉന്നയിക്കുവാന് പ്രത്യേകം സമയം അനുവദിച്ചിട്ടുണ്ട്. രാവിലെ പത്തര മുതല് ഉച്ചയ്ക്ക് ഒരു മണി വരെ പി.എഫ്. അംഗങ്ങള്ക്കും ഉച്ചയ്ക്ക് മൂന്നു മുതല് നാലു മണി വരെ തൊഴിലുടമകള്ക്കും തൊഴിലാളി സംഘടനകള്ക്കും ഈ പരിപാടിയില് പങ്കെടുക്കാവുന്നതാണ്. പരാതികളും അഭിപ്രായങ്ങളും അസിസ്റ്റന്റ് കമ്മീഷണര് നേരിട്ട് കേള്ക്കുകയും അതു വഴി പരാതികള്ക്ക് വേഗത്തില് തന്നെ പരിഹാരം കാണുവാനും ഇതിലൂടെ സാധിക്കും.
പരിപാടിയില് പങ്കെടുക്കുന്നവര് തങ്ങളുടെ പരാതികള് വ്യക്തമായി എഴുതി 'അദാലത്തിലേക്ക്' എന്ന് രേഖപ്പെടുത്തി 2017 ഡിസംബര് 31 ന് മുന്പ് തന്നെ ലഭിക്കത്തക്ക വിധത്തില് താഴെ പറയുന്ന മേല്വിലാസത്തില് അയച്ചു തരികയോ നേരിട്ട് നല്കുകയോ ചെയ്യേണ്ടതാണ്.
റീജിയണല് പ്രൊവിഡന്റ് ഫണ്ട് കമ്മീഷണര്
ഭവിഷ്യനിധി ഭവന്
പട്ടം, തിരുവനന്തപുരം -695004
പരാതിയില് നിര്ബന്ധമായും പി.എഫ്. അക്കൗണ്ട് നമ്പര് അല്ലെങ്കില് യു.എ.എന് എഴുതേണ്ടതാണ്.
ND MRL– 807
(Visitor Counter : 45
കൃഷി മന്ത്രാലയം
1979 ലെ നാളികേര വികസന ബോർഡ് നിയമത്തിലെ ഭേദഗതിക്ക് കേന്ദ്ര മന്ത്രിസഭ അംഗീകാരം നൽകി.
നാളികേര വികസന ബോർഡ് ചെയർമാൻ തസ്തികയെ നോൺ എക്സിക്യൂട്ടീവ് ആയി മാറ്റാനുള്ള കൃഷി, സഹകരണം, കർഷകക്ഷേമ വകുപ്പ് നിർദ്ദേശത്തിന് കേന്ദ്ര മന്ത്രിസഭ അംഗീകാരം നൽകി. ഇത് നാളികേര കർഷകർക്ക് വലിയ ഗുണം ചെയ്യും.
ആരോഗ്യ, കുടുംബക്ഷേമ മന്ത്രാലയം
1.33 കോടിയിൽ അധികം വാക്സിൻ ഡോസുകൾ നൽകി ഒരു ദിവസം ഏറ്റവും കൂടതൽ പ്രതിരോധ കുത്തിവയ്പ്പുകൾ നൽകി എന്ന നേട്ടം രാജ്യം കരസ്ഥമാക്കി
ന്യൂഡൽഹി, സെപ്റ്റംബർ 1, 2021
ഒരു കോടിയിൽ അധികം വാക്സിൻ ഡോസുകൾ നൽകി ഒരു ദിവസം ഏറ്റവും കൂടതൽ പ്രതിരോധ കുത്തിവയ്പ്പുകൾ നൽകി എന്ന നേട്ടം രാജ്യം ഇന്നലെ കരസ്ഥമാക്കി. കഴിഞ്ഞ 5 ദിവസങ്ങളിൽ, ഇത് രണ്ടാമത്തെ പ്രാവശ്യമാണ് ഒരു കോടിയിൽ അധികം വാക്സിൻ ഡോസുകൾ നൽകുന്നത്.
കഴിഞ്ഞ 24 മണിക്കൂറിൽ 1,33,18,718 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 65.41 കോടി  പിന്നിട്ടു. 69,06,357 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്. രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്.
കഴിഞ്ഞ 24 മണിക്കൂറിനുള്ളിൽ 33,964 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,19,93,644 ആയി. ദേശീയ രോഗമുക്തി നിരക്ക് 97.51%.
തുടർച്ചയായ 66-ാം ദിവസവും 50,000-ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം.
കഴിഞ്ഞ 24 മണിക്കൂറിൽ ഇന്ത്യയിൽ പുതുതായി രോഗം സ്ഥിരീകരിച്ചത് 41,965 പേർക്കാണ്.
നിലവിൽ രാജ്യത്തു ചികിത്സയിലുള്ളത് 3,78,181 പേരാണ്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 1.15% മാത്രമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 16,06,785 പരിശോധനകൾ നടത്തി. ആകെ 52.31 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 2.58 ശതമാനമാണ്. കഴിഞ്ഞ 68 ദിവസമായി ഇത് 3 ശതമാനത്തിൽ താഴെയാണ്.
പ്രതിദിന രോഗസ്ഥിരീകരണ നിരക്ക് 2.61 ശതമാനമാണ്. കഴിഞ്ഞ 86 ദിവസമായി ഇത് 5 ശതമാനത്തിൽ താഴെയാണ്.
(Visitor Counter : 141
രാജ്യരക്ഷാ മന്ത്രാലയം
'സീ ഡ്രാഗൺ' 23 അഭ്യാസം
ന്യൂ ഡൽഹി: 16 മാർച്ച് 2023
യുഎസ് നാവികസേന നടത്തുന്ന ലോംഗ് റേഞ്ച് എംആർ എഎസ്ഡബ്ല്യു വിമാനങ്ങൾക്കായുള്ള ഏകോപിപ്പിച്ച ബഹുമുഖ എഎസ്ഡബ്ല്യു അഭ്യാസത്തിന്റെ മൂന്നാം പതിപ്പായ ‘എക്സർസൈസ് സീ ഡ്രാഗൺ 23’ൽ പങ്കെടുക്കാൻ ഇന്ത്യൻ നാവിക സേനയുടെ പി8 വിമാനം 2023 മാർച്ച് 14ന് യുഎസിലെ ഗുവാമിൽ എത്തി.
2023 മാർച്ച് 15 മുതൽ 30 വരെ നടക്കുന്ന അഭ്യാസം പങ്കെടുക്കുന്ന രാജ്യങ്ങൾക്കിടയിൽ ഏകോപിപ്പിച്ച അന്തർവാഹിനി വേധ യുദ്ധത്തിന് ഊന്നൽ നൽകും. നൂതന ASW ഡ്രില്ലുകൾ ഉൾപ്പെടെ ഈ വ്യായാമങ്ങളുടെ സങ്കീർണ്ണതയും വ്യാപ്തിയും കഴിഞ്ഞ വർഷങ്ങളിൽ ക്രമാനുഗതമായി വർദ്ധിച്ചു.
അഭ്യാസം സിമുലേറ്റഡ്, ലൈവ് അണ്ടർവാട്ടർ ടാർഗെറ്റുകൾ ട്രാക്കുചെയ്യുന്നതിൽ പങ്കെടുക്കുന്ന വിമാനത്തിന്റെ കഴിവുകൾ പരീക്ഷിക്കും, അതേസമയം പരസ്പര വൈദഗ്ധ്യം പങ്കിടുകയും ചെയ്യും. ഇന്ത്യൻ നേവിയുടെ P8I, യുഎസ് നേവിയുടെ P8A, ജാപ്പനീസ് മാരിടൈം സെൽഫ് ഡിഫൻസ് ഫോഴ്സിൽ നിന്നുള്ള P1, റോയൽ കനേഡിയൻ എയർഫോഴ്സിൽ നിന്നുള്ള CP 140, RoKN-ൽ നിന്നുള്ള P3C എന്നിവ അഭ്യാസത്തിൽ പങ്കെടുക്കും.
സുഹൃദ് നാവികസേനകൾക്കിടയിൽ ഉയർന്ന തോതിലുള്ള സമന്വയവും ഏകോപനവും കൈവരിക്കാൻ അഭ്യാസം ലക്ഷ്യമിടുന്നു.
പ്രധാനമന്ത്രിയുടെ ഓഫീസ്
വനിതാ ബോക്സിംഗ് ലോക ചാമ്പ്യൻഷിപ്പിൽ സ്വർണമെഡൽ നേടിയ സവീതി ബൂറയെ പ്രധാനമന്ത്രി അഭിനന്ദിച്ചു
വനിതാ ബോക്സിംഗ് ലോക ചാമ്പ്യൻഷിപ്പിൽ സ്വർണമെഡൽ നേടിയതിന് ബോക്സർ സാവീതി ബൂറയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു;
"സവീറ്റി ബൂറയുടെ അസാധാരണ പ്രകടനം! വനിതാ ബോക്സിംഗ് ലോക ചാമ്പ്യൻഷിപ്പിൽ സ്വർണ്ണ മെഡൽ നേടിയതിൽ അഭിമാനിക്കുന്നു. അവരുടെ വിജയം വരാനിരിക്കുന്ന നിരവധി കായികതാരങ്ങൾക്ക് പ്രചോദനമാകും."
ND
(
പ്രധാനമന്ത്രിയുടെ ഓഫീസ്
ഫ്രഞ്ച് ബഹിരാകാശ സഞ്ചാരിയും പൈലറ്റും നടനുമായ തോമസ് പെസ്ക്വെറ്റുമായി പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി 2023 ജൂലൈ 14 ന് പാരീസിൽ വച്ച് ഫ്രഞ്ച് എയ്റോസ്പേസ് എഞ്ചിനീയറും പൈലറ്റും യൂറോപ്യൻ ബഹിരാകാശ സഞ്ചാരിയും നടനുമായ ശ്രീ തോമസ് പെസ്ക്വെറ്റുമായി കൂടിക്കാഴ്ച നടത്തി.
ബഹിരാകാശ മേഖലയിൽ, പ്രത്യേകിച്ച് സ്റ്റാർട്ടപ്പുകളെ പ്രോത്സാഹിപ്പിക്കുന്നതിലും കൂടുതൽ സ്വകാര്യമേഖലയുടെ പങ്കാളിത്തം പ്രോത്സാഹിപ്പിക്കുന്നതിലുമുള്ള ഇന്ത്യയുടെ പുരോഗതി പ്രധാനമന്ത്രി പെസ്ക്വെറ്റുമായി പങ്കുവച്ചു . യുവാക്കളെ പ്രചോദിപ്പിക്കുന്നതിനും ബഹിരാകാശ മേഖലയിലെ സഹകരണം പര്യവേക്ഷണം ചെയ്യുന്നതിനുമായി ഇന്ത്യ സന്ദർശിക്കാൻ പ്രധാനമന്ത്രി പെസ്ക്വെറ്റിനെ ക്ഷണിച്ചു.
ഒരു ബഹിരാകാശയാത്രികൻ എന്ന നിലയിലുള്ള തന്റെ അനുഭവങ്ങൾ പ്രധാനമന്ത്രിയുമായി പങ്കുവെച്ച പെസ്ക്വെറ്റ്, ഭാവിയിലെ ബഹിരാകാശ പരിപാടികളുടെയും സാങ്കേതികവിദ്യകളുടെയും സാധ്യമായ രൂപരേഖകൾ ചർച്ച ചെയ്തു.
-ND-
(
ഊര്ജ്ജ മന്ത്രാലയം
വൈദ്യുതിഅപ്പലേറ്റ് ട്രിബ്യൂണലിന്റെ പുതിയ അധ്യക്ഷയായി ജസ്റ്റീസ് മഞ്ജുള ചെല്ലൂര് ചുമതലയേറ്റു
കേന്ദ്ര ഊര്ജ്ജ മന്ത്രാലയത്തിന് കീഴിലുള്ളവൈദ്യുതിഅപ്പലേറ്റ് ട്രിബ്യൂണലിന്റെ അധ്യക്ഷയായി ശ്രീമതി. ജസ്റ്റീസ് മഞ്ജുള ചെല്ലൂര് സത്യപ്രതിജ്ഞചെയ്ത് അധികാരമേറ്റു. നേരത്തെ അവര്ബോംബെ ഹൈക്കോടതിചീഫ്ജസ്റ്റിസ്ആയിരുന്നു.
(1955ഡിസംബര് 5 ന് കര്ണാടകയില് ജനിച്ച ശ്രീമതി. ജസ്റ്റിസ്മഞ്ജുളചെല്ലൂര് ബംഗളുരുവിലെ രേണുകാചാര്യ ലോ കോളേജില് നിന്നാണ് നിയമ ബിരുദം നേടിയത്. കല്ക്കട്ട ഹൈക്കോടതിയുടെആദ്യ വനിതാ ചീഫ് ജസ്റ്റിസായ ശ്രീമതി. ജസ്റ്റിസ് മഞ്ജുള ചെല്ലൂര്കേരളഹൈക്കോടതിചീഫ്ജസ്റ്റിസായുംസേവനം അനുഷ്ഠിച്ചിട്ടുണ്ട്. കഴിഞ്ഞ വര്ഷംഡിസംബര് നാലിനാണ്അവര്ബോംബെ ഹൈക്കോടതിചീഫ്ജസ്റ്റിസ്സ്ഥാനത്ത് നിന്ന്വിരമിച്ചത്.
ND/MRD
പ്രധാനമന്ത്രിയുടെ ഓഫീസ്
പരിഷ്ക്കരിക്കുക, നടപ്പിലാക്കുക, രൂപാന്തരപ്പെടുത്തുക എന്ന തത്വം ബിസ്സിനസ്സ് നടത്തിപ്പ് സുഗമമാക്കലിൽ നിരവധി നേട്ടങ്ങൾക്ക് ശക്തി പകരുന്നു: പ്രധാനമന്ത്രി
'പരിഷ്ക്കരിക്കുക, നടപ്പിലാക്കുക, പരിവർത്തനം ചെയ്യുക എന്ന തത്വം ഈസ് ഓഫ് ഡൂയിംഗ് ബിസിനസ്സിൽ നിരവധി നേട്ടങ്ങൾക്ക് ശക്തി പകരുന്നുവെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. ഈ നേട്ടങ്ങൾ പ്രത്യേകിച്ച് ഇന്ത്യയിലെ യുവാക്കൾക്ക് നേട്ടങ്ങൾ നൽകുകയും സമ്പത്തിന്റെ സ്രഷ്ടാക്കൾ ആകാനുള്ള അവരുടെ അഭിലാഷങ്ങൾക്ക് ചിറകു നൽകുകയും ചെയ്യുന്നുവെന്ന് ശ്രീ മോദി പറഞ്ഞു.
MyGov ന്റെ ഒരു ത്രെഡ് ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു :
"പരിഷ്ക്കരണം, പ്രകടനം, പരിവർത്തനം" എന്ന തത്വത്താൽ നയിക്കപ്പെടുന്ന, 'വ്യാപാരം എളുപ്പമാക്കുന്നതിൽ' നിരവധി നേട്ടങ്ങൾ ഉണ്ടായിട്ടുണ്ട്. ഈ നേട്ടങ്ങൾ ഇന്ത്യയിലെ യുവാക്കൾക്ക് പ്രത്യേകിച്ചും പ്രയോജനം ചെയ്യുകയും സമ്പത്ത് സ്രഷ്ടാക്കൾ ആകാനുള്ള അവരുടെ അഭിലാഷങ്ങൾക്ക് ചിറകു നൽകുകയും ചെയ്യുന്നു.
--ND--
(Powered by the principle of ‘Reform, Perform and Transform’, there have been many gains in ‘Ease of Doing Business.’ These gains particularly benefit the youth of India and give wings to their aspirations of becoming wealth creators. #8YearsOfEODB https://t.co/c4EC2h1Ete
— Narendra Modi  June 1, 2022
രാജ്യരക്ഷാ മന്ത്രാലയം
ഇന്ത്യൻ സൈന്യം യുഎൻ സമാധാനസേനയുടെ 75-ാം അന്താരാഷ്ട്ര ദിനം ആഘോഷിച്ചു
ന്യൂ ഡൽഹി: മെയ് 29, 2023
ഇന്ത്യൻ സൈന്യം യുഎൻ സമാധാന സേനയുടെ 75-ാമത് അന്താരാഷ്ട്ര ദിനം ഇന്ന് ആഘോഷിച്ചു. വീരമൃത്യു വരിച്ച സൈനികർക്ക് ന്യൂ ഡൽഹിയിലെ ദേശീയ യുദ്ധസ്മാരകത്തിൽ പുഷ്പചക്രം അർപ്പിച്ചുകൊണ്ട് കരസേനാ മേധാവി, ഉപമേധാ വി , നാവിക, വ്യോമസേന, വിദേശകാര്യ മന്ത്രാലയം, ഐക്യരാഷ്ട്രസഭ എന്നിവയുടെ പ്രതിനിധികൾ എന്നിവർ ചേർന്ന് ആദരാഞ്ജലികൾ അർപ്പിച്ചു.
1948-ൽ ഇന്നേ ദിവസമാണ് ഐക്യരാഷ്ട്രസഭയുടെ ആദ്യത്തെ സമാധാന ദൗത്യമായ "യുഎൻ ട്രൂസ് സൂപ്പർവിഷൻ ഓർഗനൈസേഷൻ " ഫലസ്തീനിൽ പ്രവർത്തനം ആരംഭിച്ചത് .
എല്ലാ വർഷവും ഈ ദിനത്തിൽ, യുഎൻ സമാധാന ദൗത്യങ്ങളിൽ സേവനമനുഷ്ഠിച്ച അല്ലെങ്കിൽ ഇപ്പോഴും സേവനമനുഷ്ഠിക്കുന്ന എല്ലാ പുരുഷന്മാരുടെയും വനിതകളുടെയും പ്രൊഫഷണലിസത്തിനും അർപ്പണബോധത്തിനും ധീരതയ്ക്കും യുഎന്നും ലോകമെമ്പാടുമുള്ള രാജ്യങ്ങളും കൃതജ്ഞത അർപ്പിക്കുന്നു, ഒപ്പം സമാധാന ദൗത്യത്തിനായി ജീവൻ ത്യജിച്ചവരുടെ സ്മരണയെ ആദരിക്കുകയും ചെയ്യുന്നു.
യുഎൻ സമാധാന സേനയുടെ പ്രവർത്തനങ്ങളിൽ ഇന്ത്യയ്ക്ക് നിസ്തുലമായ സംഭാവനയുടെ പാരമ്പര്യമുണ്ട്. കൂടാതെ ഏറ്റവും കൂടുതൽ സൈനികരെ സമാധാന സേനയുടെ പ്രവർത്തനങ്ങൾക്കായി അയക്കുന്ന രാജ്യങ്ങളിലൊന്നാണ് ഇന്ത്യ.
ഇതുവരെ ഏകദേശം 2,75,000 സൈനികരെ സമാധാന ദൗത്യങ്ങൾക്കായി രാജ്യം അയച്ചിട്ടുണ്ട്. നിലവിൽ 12 യുഎൻ മിഷനുകളിലായി ഏകദേശം 5,900 സൈനികരെ വിന്യസിച്ചിട്ടുണ്ട്. ലോകമെമ്പാടും സമാധാനം ഉറപ്പാക്കാൻ 159 ഇന്ത്യൻ സൈനികർ പരമോന്നത ത്യാഗം വരിച്ചു.
സമാധാന പ്രവർത്തനങ്ങളിൽ പ്രത്യേക പരിശീലനം നൽകുന്നതിനായി ഇന്ത്യൻ സൈന്യം ന്യൂ ഡൽഹിയിൽ സെന്റർ ഫോർ യൂ എൻ പീസ്കീപ്പിങ്  സ്ഥാപിച്ചു. ഓരോ വർഷവും 12,000-ത്തിൽ കൂടുതൽ സൈനികരെ കേന്ദ്രം പരിശീലിപ്പിക്കുന്നു. CUNPK ദേശീയ-അന്തർദേശീയ കോഴ്സുകൾ നൽകുകയും മികച്ച സമ്പ്രദായങ്ങൾ പങ്കുവെക്കുന്നതിന്റെ ഭാഗമായി വിദേശ പ്രതിനിധി സംഘങ്ങൾക്ക് ആതിഥേയത്വം വഹിക്കുകയും ചെയ്യുന്നു .
യുഎൻ സമാധാന പരിപാലന പരിശീലന മേഖലയിൽ ശേഷി വർദ്ധിപ്പിക്കുന്നതിന്റെ ഭാഗമായി സൗഹൃദ വിദേശ രാജ്യങ്ങളിലേക്ക് മൊബൈൽ പരിശീലന സംഘങ്ങളെ കേന്ദ്രം പതിവായി അയയ്ക്കുന്നു. രണ്ട് പതിറ്റാണ്ടിനിടെ സ്ഥാപനം മികവിന്റെ കേന്ദ്രമായും അനുഭവങ്ങളുടെയും മികച്ച പ്രവർത്തനങ്ങളുടെയും ശേഖരമായും വികസിച്ചു.
RRTN/SKY